Diari Oficial de la Generalitat Valenciana


Sumari del DOGV 9810, del 15-03-2024 (2024/2320)

RESOLUCIÓ de 13 de març de 2024, de la Direcció General de Treball, Cooperativisme i Seguretat Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9810

Data del DOGV
:   15-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2320


Data del document
:   13-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 13 de març de 2024, de la Direcció General de Treball, Cooperativisme i Seguretat Laboral, per la qual es convoquen subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2024. [2024/2320]  
La Llei 38/2003, de 17 de novembre, general de subvencions (d'ara en avant, LGS) establix, en l'article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
L'Orde 28/2016, de 28 de novembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió de subvencions als sindicats i organitzacions sindicals, en proporció a la seua representativitat, en l'àmbit de la Comunitat Valenciana (d'ara en avant, bases reguladores), establix en la disposició final primera que es delega expressament la convocatòria anual de subvencions en la persona titular de la direcció general competent en matèria de treball, la qual serà publicada en el Diari Oficial de la Generalitat Valenciana i en la Base de dades nacional de subvencions, d'acord amb el procediment establit en l'article 20.8 de l'LGS.  
Per l'anterior i de conformitat amb el que s'establix en l'article 160.4 de l'LHPS, en relació amb l'article 8 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, l'article 91 del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i les bases reguladores d'estes subvencions, resolc:  
  
  
Primer. Objecte  
L'objecte de la present resolució és convocar en l'exercici 2024, en règim de concurrència competitiva, subvencions destinades als sindicats i organitzacions sindicals de persones treballadores, així com les federacions i confederacions en què aquells s'integren, per al finançament de les despeses corrents de l'activitat sindical, així com de totes les despeses que siguen necessàries per a l'organització i funcionament de les citades entitats, en proporció a la seua representativitat i d'acord amb els requisits establits en les bases reguladores d'estes subvencions i en la present convocatòria.  
  
Segon. Finançament  
De conformitat amb el que s'establix en la Llei 8/2023, de 27 de desembre, de pressupostos de la Generalitat per a l'exercici 2024, la present convocatòria es finançarà a càrrec del capítol IV dels pressupostos de la Generalitat per a l'exercici 2024, del programa pressupostari 315.A00, Condicions de treball i administració de les relacions laborals, de la Direcció General de Treball, Cooperativisme i Seguretat Laboral, línia pressupostària S0139.000, per un import de 3.500.000,00 euros, per a este exercici 2024.  
  
Tercer. Entitats beneficiàries  
1. Podran ser entitats beneficiàries d'estes subvencions aquells sindicats o organitzacions sindicals que hagueren obtingut alguna persona delegada de personal, o membre del comité d'empresa o de juntes de personal, en les eleccions i àmbit indicats en l'article 1 de les bases reguladores, així com les federacions i confederacions en què aquells s'integren, en els termes i condicions establits en el citat article, sempre que justifiquen despeses a les quals es referix el resolc deu, en els termes fixats en esta convocatòria.  
2. No podran obtindre la condició d'entitats beneficiàries les sol·licitants en les quals concórrega alguna de les circumstàncies previstes en els apartats 2 i 3 de l'article 13 de l'LGS.  
  
Quart. Obligacions de les entitats beneficiàries  
Les entitats beneficiàries d'estes subvencions hauran de complir totes les obligacions establides en els articles 3, 7 i 11 de les bases reguladores d'estes subvencions.  
  
Quint. Presentació de sol·licituds i documentació  
La presentació de les sol·licituds i la documentació annexa que s'especifica en l'article 7 de les bases reguladores d'estes ajudes es realitzarà obligatòriament de manera telemàtica, d'acord amb el que es disposa en l'article 14.2 de la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC), d'acord amb els models oficials disponibles en la seu electrònica de la Generalitat (https://sede.gva.es), mitjançant el procediment que figurarà publicat i disponible en la mateixa seu electrònica de la Generalitat.  
L'imprés de sol·licitud i la documentació annexa que s'exigix en esta convocatòria s'emplenarà i firmarà utilitzant el procediment dissenyat per a estes ajudes que estarà disponible en la Guia PROP de la Generalitat, a través del tràmit de sol·licitud d'ajuda dissenyat a este efecte.  
L'accés directe a este tràmit estarà disponible en el següent enllaç:  
  
https://www.gva.es/es/inicio/procedimientos'id\_proc=g352  
Tant la sol·licitud com la resta de documents a presentar s'hauran de firmar electrònicament amb certificat de persona jurídica, emés per qualsevol de les entitats admeses pel portal electrònic de la Generalitat, o certificat digital de qui la represente, que haurà d'haver-se registrat prèviament en el Registre de Representants de la Generalitat.  
  
https://www.accv.es/servicios/registro-de-representantes/  
Les incidències de tramitació electrònica relacionades amb qüestions tecnicoinformàtiques s'atendran mitjançant el correu: generalitat\_en\_sah@ort.ki.  
Els dubtes relacionats amb el contingut d'esta convocatòria seran atesos, exclusivament, mitjançant la següent adreça de correu electrònic: jwbsussgynm@kkk.iu  
No es tindran en consideració aquelles sol·licituds i documentació que no s'hagen presentat de manera telemàtica.  
La presentació de la sol·licitud implica el coneixement i acceptació de les bases reguladores. En el cas que en el formulari web de sol·licitud de subvenció no s'haguera autoritzat la Conselleria competent en matèria de treball perquè obtinga de manera directa, a través de certificats telemàtics, l'acreditació del compliment de les seues obligacions tributàries (Estat i Generalitat Valenciana), o s'haguera oposat a eixa obtenció respecte de les seues obligacions davant de la Seguretat Social, s'hauran de presentar llavors els següents certificats en els termes establits en l'article 13 de l'LGS i els articles 22 i 23 de l'RLGS:  
  
- De l'Agència Estatal d'Administració Tributària (AEAT), certificat que acredite que l'entitat sol·licitant es troba al corrent de les seues obligacions tributàries.  
- De l'Agència Tributària Valenciana (ATV), certificat acreditatiu que l'entitat sol·licitant no té deutes de naturalesa tributària amb la Generalitat Valenciana.  
- De la Tresoreria General de la Seguretat Social (TGSS), certificat que acredite que l'entitat sol·licitant es troba al corrent en el compliment de les seues obligacions amb la Seguretat Social.  
Tots estos certificats acreditatius expedits per les administracions tributàries i per la Seguretat Social tindran una validesa de sis mesos des de la data de la seua expedició.  
  
Sext. Termini de presentació de sol·licituds  
El termini de presentació de sol·licituds serà des del 21.03.2024 fins al 09.04.2024, tots dos dies inclosos. Només seran admeses les sol·licituds que hagen sigut gravades en el registre electrònic de la Generalitat fins a les 23.59.59 hores de l'últim dia de termini de presentació (hora oficial peninsular espanyola).  
  
Sèptim. Esmena de sol·licituds  
L'òrgan instructor serà la persona titular de la subdirecció general competent en matèria de treball, i verificarà el compliment dels requisits de les sol·licituds presentades, així com de les condicions per a adquirir la condició de beneficiària, i requerirà, si és el cas, l'esmena de les deficiències observades o l'aportació de la documentació preceptiva que no s'adjunte, i concedirà un termini de deu dies a la sol·licitant amb indicació que, si així no ho fera, es considerarà que ha desistit de la seua petició, amb la resolució prèvia que haurà de ser dictada en els termes previstos en l'article 21 de l'LPAC.  
L'esmena o aportació de documentació a iniciativa de l'entitat sol·licitant s'haurà de realitzar utilitzant el tràmit de la Guia PROP denominat «Subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2024 (TROSIN). Treball», en l'apartat d'«ESMENA», l'enllaç del qual és el següent:  
https://www.gva.es/es/inicio/procedimientos'id\_proc=352  
  
Octau. Criteris de valoració, resolució, notificació i recursos  
1. Les sol·licituds es tramitaran de conformitat amb el que s'establix en les bases reguladores i la seua resolució i concessió s'efectuarà en règim de concurrència competitiva, d'acord amb el que s'establix en les bases reguladores.  
2. Les sol·licituds presentades es valoraran, d'acord amb els criteris objectius d'atorgament que es fixen en l'article 5 de les bases reguladores, per la Comissió de Valoració establida en l'article 9 de les bases reguladores, en atenció a la representativitat de les entitats sol·licitants, ja que una major representativitat comporta un major volum d'actuacions sindicals, la qual cosa implica un major abast en la defensa i promoció dels interessos econòmics i socials que constitucionalment els correspon.  
3. La resolució de les subvencions convocades i la seua notificació es durà a terme en el termini màxim de tres mesos des de la finalització del termini de presentació de sol·licituds, d'acord amb el que s'establix en l'article 10 de les bases reguladores, i la persona titular de la direcció general competent en matèria de treball és l'òrgan competent per a la resolució del procediment.  
4. Contra la resolució a la qual es referix l'apartat anterior, que posarà fi a la via administrativa, podrà interposar-se recurs potestatiu de reposició en el termini d'un mes a comptar des de l'endemà de la seua notificació, o recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Nové. Activitats subvencionables  
La finalitat d'estes subvencions és fomentar la realització de qualsevol tipus d'activitat sindical dirigida a la defensa i promoció dels interessos econòmics i socials de les persones treballadores i garantir el dret a la llibertat sindical i el dret a la igualtat de tracte que aquell porta implícit. Seran per tant subvencionables les activitats de promoció sociolaboral, sindical i de formació de les persones treballadores o qualssevol altres que estiguen dins dels fins propis de les organitzacions sindicals, desenvolupades dins de l'any natural per al qual es concedix la subvenció i en l'àmbit de la Comunitat Valenciana, sempre que les despeses justificades no hagen resultat totalment finançades amb altres ajudes o subvencions.  
  
Desé. Despeses subvencionables  
1. Es consideren subvencionables les despeses realitzades des de l'1 de gener fins al 31 d'octubre de 2024, sempre que responguen de manera indubtable a la naturalesa de les activitats subvencionades i es corresponguen amb la següent tipologia:  
a) Costos salarials i de Seguretat Social del personal propi de l'entitat beneficiària.  
b) Despeses de desplaçament i manutenció dels delegats/de les delegades sindicals de l'entitat beneficiària.  
c) Despeses generals i de funcionament, així com les despeses específiques de l'entitat beneficiària.  
d) Assessorament professional i assistència tècnica a l'entitat beneficiària.  
e) Despeses derivades de treballs realitzats per altres empreses, que estiguen directament vinculades a l'activitat sindical de l'entitat beneficiària.  
2. Es considerarà despesa realitzada l'efectivament pagada abans de la finalització del període de justificació.  
  
Onzé. Pagament i justificació de les subvencions. Termini i documentació  
1. D'acord amb el que es preveu en l'article 44.3. b) de la Llei 8/2023, de 27 de desembre, de pressupostos de la Generalitat per a l'exercici 2024, es lliurarà en el moment de la resolució de concessió el 50 % de l'import concedit. El pagament restant es lliurarà una vegada justificada la totalitat de la despesa, i es minorarà l'ajuda concedida en el cas que la justificació total siga inferior a esta o quan, sent la justificació suficient, alguna de les despeses objecte de justificació no es considere vinculada directament a l'activitat sindical i la justificació total finalment considerada siga inferior a l'ajuda concedida. Procedirà el reintegrament de fons en el supòsit de justificació inferior a la quantitat anticipada, a més dels supòsits indicats en l'article 14 de l'orde de bases.  
2. Les entitats beneficiàries d'estes subvencions hauran de presentar la documentació justificativa fins al 31 d'octubre de 2024, inclusivament. La presentació es realitzarà de manera electrònica utilitzant el tràmit de la Guia PROP denominat «Subvencions destinades als sindicats i organitzacions sindicals, en proporció a la seua representativitat, en l'àmbit de la Comunitat Valenciana per a l'exercici 2024 (TROSIN). Treball», en l'apartat de «Justificació», l'enllaç del qual és el següent:  
  
https://www.gva.es/es/inicio/procedimientos'id\_proc=352  
3. Les entitats beneficiàries hauran de presentar un compte justificatiu subscrit per esta entitat amb aportació de justificants de despesa amb el contingut previst en l'article 72 del Reglament de desenvolupament de l'LGS, aprovat per Reial decret 887/2006, de 21 de juliol. El compte justificatiu contindrà, amb caràcter general, la següent documentació:  
  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
b) Una memòria econòmica justificativa del cost de les activitats realitzades, que contindrà:  
- Una relació classificada de les despeses i inversions de l'activitat, amb identificació del creditor i del document, el seu import, data d'emissió i, si és el cas, data de pagament, que es remetrà mitjançant formulari denominat Model compte justificatiu de despeses subvencionables, disponible en el tràmit telemàtic.  
En cas que la subvenció s'atorgue d'acord amb un pressupost, s'indicaran les desviacions esdevingudes.  
- Les factures o documents de valor probatori equivalent en el tràfic jurídic mercantil o amb eficàcia administrativa incorporades en la relació a què es fa referència en el paràgraf anterior i, si és el cas, la documentació acreditativa del pagament.  
- Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència.  
- Els tres pressupostos que, en aplicació de l'article 31.3 de l'LGS, haja d'haver sol·licitat el beneficiari.  
No obstant això, per a subvencions concedides per import inferior a 60.000 euros, podrà presentar-se el compte justificatiu simplificat regulat en l'article 75 del citat Reglament.  
  
Dotzé. Reintegrament i minoració de les subvencions  
1. Procedirà el reintegrament de les subvencions concedides o la seua minoració, amb reemborsament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'establixen en la present convocatòria, així com en els supòsits de causes de reintegrament que establix l'article 37 de l'LGS.  
2. El procediment de reintegrament s'ajustarà a les previsions contingudes en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.  
  
  
Tretzé. Mitjà de notificació  
La notificació electrònica dels actes administratius produirà efectes jurídics en ser esta via obligatòria per a les persones jurídiques. De conformitat amb l'article 43 de l'LPAC, i amb l'article 54 del Decret 220/2014, la pràctica de la notificació electrònica es realitzarà, amb caràcter general, per compareixença electrònica, de la manera següent:  
  
a) L'entitat sol·licitant, o la persona que la representa degudament registrada, accedirà al contingut de l'actuació administrativa corresponent a través de la seu electrònica de la Generalitat. Prèviament, s'enviarà per correu electrònic, a l'adreça facilitada en la sol·licitud, un avís de notificació, de caràcter informatiu, que li comunicarà l'existència d'una notificació, així com l'adreça de la pàgina web a la qual ha d'accedir per a obtindre-la.  
b) Este avís de notificació haurà d'especificar, a més de les dades que permeten la identificació de la notificació, de conformitat amb el que es disposa en l'LPAC, que transcorreguts deu dies naturals a partir de la data de posada a la disposició de la notificació, sense que tinga lloc l'accés a esta, equivaldrà al rebuig de la notificació als efectes previstos en la normativa legal vigent, llevat que d'ofici o a instàncies de la destinatària es comprove la impossibilitat tècnica o material de l'accés.  
  
c) La notificació contindrà la designació de l'òrgan administratiu o entitat que efectua la notificació, la referència al tipus de document que es notifica, el número d'expedient al qual es referix, i la data i registre d'eixida.  
d) Si l'entitat interessada accepta la notificació, podrà accedir als documents objecte d'esta, que també tindran format per a impressió.  
  
e) Es deixarà constància en l'expedient administratiu de l'acceptació o rebuig de la notificació electrònica, produint els efectes previstos en l'LPAC.  
  
Catorzé. Sobre transparència i protecció de dades de caràcter personal  
1. Sense perjuí de les obligacions de transparència que han de complir les entitats beneficiàries en virtut de l'article 3 de la Llei 19/2013, de 9 de desembre, de transparència, accés a la informació pública i bon govern; l'article 4 de la Llei 1/2022, de 13 d'abril, de transparència i bon govern de la Comunitat Valenciana, i l'article 18 de la Llei general de subvencions, han de complir les següents obligacions:  
  
a) Subministrar a l'entitat concedent, previ requeriment, tota la informació que siga necessària per al compliment per esta de les obligacions previstes en la llei de transparència, en el termini de 15 dies hàbils des del requeriment.  
b) Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
2. El compliment de les obligacions de publicitat activa s'ha de realitzar a través del portal web de l'entitat beneficiària, o bé utilitzant els mitjans electrònics de les organitzacions, confederacions, unions o federacions a la qual puga pertànyer.  
3. Les subvencions objecte de la convocatòria requerixen el tractament de dades personals de les persones sol·licitants de la subvenció, representants i tercers, en els termes següents:  
3.1. Responsable del tractament: Conselleria d'Educació, Universitats i Ocupació, amb domicili en avinguda de Campanar, 32, 46779 València; adreça electrònica: bsxzucnuqaksjfozmlkimyxs@lqr.nz  
3.2. Finalitat del tractament i tractaments afectats: atendre la sol·licitud presentada d'acord amb el que s'establix en la convocatòria; en les bases reguladores; en l'LGS, i en la seua normativa de desenvolupament, i, supletòriament, en l'LPACAP (vegeu el Registre d'Activitats del Tractament).  
3.3. Origen de les dades: les dades personals recollides procedixen de les sol·licituds presentades per la persona interessada o el seu representant.  
3.4. Registre d'Activitats de Tractament:  
https://ceice.gva.es/es/registre-de-tractament-de-dades/-/documentos/pz31ntshvw0a/folder/575065912  
3.5. Drets de les persones sol·licitants:  
a) Drets de les persones interessades  
Les persones interessades tenen dret a sol·licitar l'accés a les seues dades personals, la rectificació o supressió d'estes, la limitació del seu tractament o a oposar-se a este. Per a exercitar els drets haurà de presentar un escrit davant la Sotssecretaria de la Conselleria d'Educació, Universitats i Ocupació.  
Haurà d'especificar quin d'estos drets sol·licita que siga satisfet i, si no autoritza l'obtenció de dades d'identitat de la persona sol·licitant o, si és el cas, de la persona que exercisca la representació legal, haurà d'aportar la corresponent documentació acreditativa de la identitat i representació. També podrà exercitar els seus drets de manera telemàtica a través del següent enllaç: http://www.gva.es/es/proc19970  
b) Reclamació davant l'Agència Espanyola de Protecció de Dades:  
Si les persones interessades entenen que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible a través de la pàgina web: https:// www.aepd.es/  
  
3.6. Delegat o delegada de Protecció de Dades:  
En tot cas, les persones sol·licitants podran contactar amb el delegat o delegada de Protecció de Dades de la Generalitat Valenciana a través de:  
Adreça electrònica: puw@gam.hy  
Adreça postal: passeig de l'Albereda, 16 - 46234 València  
  
Quinzé. Verificació telemàtica de dades  
D'acord amb el que s'establix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'estes.  
  
La potestat de verificació inclou verificar la identitat de la persona sol·licitant o, si és el cas, del seu representant legal i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que la persona sol·licitant no està inhabilitada per a percebre subvencions.  
  
Setzé. Recursos  
Contra la present resolució, que esgota la via administrativa, podrà interposar-se recurs de reposició davant el mateix òrgan en el termini d'un mes a comptar des de l'endemà d'aquell en què tinga lloc la seua publicació, de conformitat amb el que establixen els articles 123 i 124 de la LPAC, o bé directament recurs contenciós administratiu en el termini de dos mesos, comptats des de l'endemà de la seua publicació, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la vigent legislació.  
  
  
València, 13 de març de 2024.- El director general de Treball, Cooperativisme i Seguretat Laboral: Andrés Lluch Figueres.